Publication: Magyar Közlöny
Issue: MK-2011-84 (Year: 2011, Number: 84)
Era: contemporary
Section: részére történõ bérbeadásáról szóló 23/2004. (VI. 25.) rendelete (a továbbiakban: Ör.) egészének a megsemmisítését
Paragraph Index: 421

(4) A helyiség bérbeadásáról Eger Megyei Jogú Város Közgyûlése dönt, a bérleti szerzõdést a Polgármester köti meg. A szerzõdésben rögzíteni kell az irodahelyiségért fizetendõ bérleti díjat, a bérleti díj éves emelkedésének mértékét, a bérleti jogviszony idõtartamát, valamint a bérlõt az ingatlan használatával kapcsolatban terhelõ egyéb kötelezettségeket és azok teljesítésének módját.” Az indítványozó álláspontjaszerint az önkormányzatitulajdonú helyiségek bérlõit homogén csoportnakkell tekinteni, ezért az Ör. 1. §-ában meghatározott pártok és egyéb helyiségbérlõk között az Ör. 3. § (3)–(4) bekezdése alkotmányosan elfogadható indok nélkül tesz különbséget, ami ellentétes az Alkotmány 70/A. § (1) bekezdésében megfogalmazott jogegyenlõség elvével. Másrészt az Ör. a pártok között is alkotmánysértõ módon tesz különbséget a közéletben való szerepvállalásuk alapján. A közéleti szerepvállalás szempontjait az Ör. 3. § (1) bekezdése tartalmazza taxatív jelleggel, ezek a következõk: Eger Megyei Jogú Város Közgyûlésének a párt jelöltjeként mandátumot nyert képviselõje, Eger Megyei Jogú Város Közgyûlésében a párt jelöltjeként mandátumot nyert képviselõi száma, Eger Megyei Jogú Város Közgyûlésében frakciót állított, a párt az országgyûlési képviselõk általános választásán a szavazáson részt vett választók legalább 1%-nak szavazatát megszerezte, a párt rendelkezik jelöltjeként mandátumot szerzett, egri lakóhelyû országgyûlési képviselõvel, a párt jelöltjeként mandátumot szerzett, egri lakóhelyû országgyûlési képviselõinek száma, a párt a helyi önkormányzati választáson listát állított, a párt országgyûlési általános választáson listát állított, a párt az Európai Parlamenti választáson listát állított, a párt jelöltje az Európai Parlamentnek képviselõje. A közéletben való szerepvállaláshoztartozó súlyozási arányokat négyzetméterre vetítve az Ör. melléklete tartalmazza. A pártok tehát a fenti szempontok figyelembe vételével jogosultak az Ör. mellékletében meghatározott nagyságú irodahelyiséget bérelni. Az indítványozó szerint a szempontok megállapítása önkényes, és alapul szolgálhat az Ör. 1. § (1)–(3) bekezdésében megjelölt párok és a pártrendszer megújulási képességét jelzõ új pártok közötti – akár az Alkotmány 2–3. §-ának sérelmét is felvetõ – megkülönböztetésére.

Source: https://magyarkozlony.hu/hivatalos-lapok/1a169ded052b046eaf0af8e929b8d67859406139/dokumentumok/e2dfbdfb0147de733fd93e6c0bedfce01d2c399c/letoltes